|  |  |  |  |  |
| --- | --- | --- | --- | --- |
| ГРБОВИ ЗА МЕМОРАНДУМ | | Република Сербия  Автономна покраїна Войводина  **Покраїнски секретарият за образованє, предписаня,**  **управу и национални меншини – национални заєднїци**  Булевар Михайла Пупина 16, 21000 Нови Сад  Тел.: +381 21 487 40 35  [ounz@vojvodinа.gov.rs](mailto:ounz@vojvodinа.gov.rs) | | |
|  | |  |  | | --- | --- | | ЧИСЛО: 000128517 2024 09427 001 001 000 001 | ДАТУМ: 13.3.2024. | | |  |

На основи члена 16. пасус 5. и 24. пасус 2. Покраїнскей скупштинскей одлуки о покраїнскей управи («Службени новини АПВ», число 37/14, 54/14 – др. одлука, 37/16, 29/17, 24/19, 66/20 и 38/21 ) и члена 12. Правилнїка o додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за финансованє и софинансованє програмох и проєктох у обласци основного и штреднього образованя и воспитаня у Автономней покраїни Войводини («Службени новини АПВ», число 7/23 и 5/24), а по запровадзеним Конкурсу за додзельованє средствох з буджету Автономней покраїни Войводини за 2024. рок, покраїнски секретар за образованє, предписаня, управу и национални меншини – национални заєднїци, п р и н о ш и:

**РИШЕНЄ**

**О РОЗПОДЗЕЛЬОВАНЮ БУДЖЕТНИХ СРЕДСТВОХ ПОКРАЇНСКОГО СЕКРЕТАРИЯТУ ЗА ОБРАЗОВАНЄ, ПРЕДПИСАНЯ, УПРАВУ И НАЦИОНАЛНИ МЕНШИНИ – НАЦИОНАЛНИ ЗАЄДНЇЦИ ЗА ФИНАНСОВАНЄ И СОФИНАНСОВАНЄ ПРОЄКТОХ У ОБЛАСЦИ ДЗВИГАНЯ КВАЛИТЕТУ ОБРАЗОВНО-ВОСПИТНОГО ПРОЦЕСУ ШТРЕДНЬОГО ОБРАЗОВАНЯ – ТРОШКИ ОРҐАНИЗОВАНОГО ПРЕВОЖЕНЯ ШКОЛЯРОХ ШТРЕДНЇХ ШКОЛОХ ЗОЗ ШЕДЗИСКОМ У АП ВОЙВОДИНИ НА САЯМ ОБРАЗОВАНЯ У НОВИМ САДЗЕ, ЗА 2024. РОК**

**I**

Зоз тим ришеньом ше утвердзує розподзельованє буджетних средствох Покраїнского секретарияту за образованє, предписаня, управу и национални меншини – национални заєднїци (у дальшим тексту: Секретарият) по Конкурсу за финансованє и софинансованє проєктох у обласци дзвиганя квалитету образовно-воспитного процесу штреднього образованя – трошки орґанизованого превоженя школярох штреднїх школох зоз шедзиском у АП Войводини на Саям образованя у Новим Садзе, число: 000128517 2024 09427 001 001 000 001 од 31.1.2024. року (у дальшим тексту: Конкурс).

**II**

Опредзелєни средства по Конкурсу виноша 2.000.000,00 динари, а зоз тим ришеньом ше розподзелює средства у суми 2.000.000,00 динари.

Средства ше одобрує штреднїм школом зоз шедзиском на териториї AП Войводини, хтори, з цильом дзвиганя квалитету штреднього образованя и воспитаня, орґанизовано нащивя Саям образованя у Новим Садзе, у складзе зоз приложену таблїчку хтора часц того ришеня.

**III**

Средства зоз точки II того ришеня утвердзени зоз Покраїнску скупштинску одлуку о буджету Автономней покраїни Войводини за 2024. рок, на окремним роздїлу 06 – Покраїнского секретарияту за образованє, предписаня, управу и национални меншини – национални заєднїци, Програма 2004 – Штреднє образованє, Програмна активносц 1002 – Дзвиганє квалитету штреднього образованя, функционална класификация 920, жридло финансованя 01 00 – Общи приходи и приманя буджету, економска класификация, 4631 – Чечуци трансфери иншим уровньом власци, а преноша ше хасновательом **у складзе з прилївом средствох до буджету АП Войводини, односно з ликвиднима можлївосцами буджету.**

**IV**

Хаснователє длужни при реализациї наменки за хтору средства додзелєни, поступац у складзе зоз одредбами Закона о явних набавкох.

**V**

Секретарият **информує хасновательох** о розподзельованю средствох хторе утвердзене з тим ришеньом.

**VI**

Секретарият обовязку ґу хасновательом превежнє **на основи контракту у писаней форми.**

**VII**

Тото ришенє конєчне и процив нього нє мож хасновац правне средство.

**VIII**

За вивершенє того ришеня ше задлужує Сектор за материялно-финансийни роботи Секретарияту.

**Ришенє доручиц:**

1. Сектору за материялно-финансийни роботи Секретарияту
2. Архиви

|  |  |
| --- | --- |
|  | ПОКРАЇНСКИ СЕКРЕТАР,  Жолт Сакалаш |